CELEX: 32006R1257
Language: sk
Date: 2006-08-21
Title: Nariadenie Komisie (ES) č. 1257/2006 z  21. augusta 2006 , ktorým sa schvaľuje zmena a doplnenie špecifikácie zemepisného označenia uvedeného v registri chránených označení pôvodu a chránených zemepisných označení [Nocciola di Giffoni (CHZO)]

22.8.2006   
            
            
               SK
            
            
               Úradný vestník Európskej únie
            
            
               L 228/17
            
         
      NARIADENIE KOMISIE (ES) č. 1257/2006
   z 21. augusta 2006,
   ktorým sa schvaľuje zmena a doplnenie špecifikácie zemepisného označenia uvedeného v registri chránených označení pôvodu a chránených zemepisných označení [Nocciola di Giffoni (CHZO)]
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 9 ods. 2 druhú vetu,
   keďže:
   
               (1)
            
            
               V súlade s článkom 9 ods. 2 nariadenia (ES) č. 510/2006 a podľa článku 17 ods. 2 uvedeného nariadenia Komisia preskúmala žiadosť Talianska o schválenie zmien a doplnení špecifikácie chráneného zemepisného označenia „Nocciola di Giffoni“.
            
         
               (2)
            
            
               Cieľom žiadosti je zmeniť a doplniť tie prvky špecifikácie, ktoré dokazujú, že poľnohospodárske výrobky pochádzajú z danej zemepisnej oblasti, prvky týkajúce sa osobitných pravidiel označovania etiketami a požiadaviek, ktoré treba dodržiavať podľa vnútroštátnych predpisov.
            
         
               (3)
            
            
               Pokiaľ ide o prvky, ktoré dokazujú že poľnohospodárske výrobky pochádzajú z danej zemepisnej oblasti, je cieľom zmeny a doplnenia upresniť, že okrem povinnosti viesť v príslušnej obci registre pozemkov, musia výrobcovia viesť výrobné registre a deklarovať množstvá.
            
         
               (4)
            
            
               Čo sa týka osobitných pravidiel označovania etiketami, grafický symbol príslušného zemepisného označenia sa zmenil a v špecifikácii sa uvádza, že sa tento grafický symbol musí nachádzať na etikete daných poľnohospodárskych výrobkov.
            
         
               (5)
            
            
               Pokiaľ ide o požiadavky, ktoré treba dodržiavať podľa vnútroštátnych predpisov, zrušili sa odkazy na implementujúce texty vypracované regiónom Kampánia, ktoré sa týkajú metódy získavania a kontroly.
            
         
               (6)
            
            
               Na základe preskúmania uvedenej žiadosti sa usúdilo, že ide o zmenu a doplnenie, ktoré je v súlade s požiadavkami nariadenia (ES) č. 510/2006 a ktoré je nepodstatné. Posledné tvrdenie vyplýva z faktu, že zmena a doplnenie sa nezameriava na základné charakteristiky výrobku a nemení jeho súvis so zemepisnou oblasťou.
            
         
               (7)
            
            
               Je preto vhodné schváliť pre chránené zemepisné označenie „Nocciola di Giffoni“ zmenu a doplnenie špecifikácie uvedenej v článku 4 ods. 2 nariadenia (ES) č. 510/2006 a neuplatniť postup uvedený v článku 6 ods. 2 a článku 7 uvedeného nariadenia.
            
         
               (8)
            
            
               Je potrebné uverejniť informácie uvedené v článku 6 ods. 2 nariadenia (ES) č. 510/2006. V súlade s článkom 17 ods. 2 uvedeného nariadenia z toho vyplýva aj uverejnenie súhrnu špecifikácie vypracovaného v súlade s ustanoveniami nariadenia Komisie (ES) č. 383/2004 (2),
            
         PRIJALA TOTO NARIADENIE:
   Článok 1
   Špecifikácia zemepisného označenia „Nocciola di Giffoni“ sa mení a dopĺňa v súlade s prílohou I k tomuto nariadeniu.
   Článok 2
   Konsolidovaný súhrn hlavných prvkov špecifikácie je uvedený v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. augusta 2006
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 93, 31.3.2006, s. 12.
   
      (2)  Ú. v. EÚ L 64, 2.3.2004, s. 16.
   
      PRÍLOHA I
      Schvaľujú sa tieto zmeny a doplnenia špecifikácie zemepisného označenia „Nocciola di Giffoni“ (Taliansko):
      
                  1.
               
               
                  V článku 4 sa zrušujú tieto vety:
                  
                              —
                           
                           
                              „Pestovateľské a poľnohospodárske techniky sa musia používať podľa pravidiel určených príslušnými oddeleniami regiónu Kampánia.“
                           
                        
                              —
                           
                           
                              „V tomto rámci región Kampánia ročne orientačne stanoví priemernú jednotkovú produkciu, pričom zohľadní vývoj sezóny a environmentálne podmienky.“
                           
                        
            
                  2.
               
               
                  V článku 5:
                  
                              —
                           
                           
                              Táto veta:
                              „Ministerstvo poľnohospodárskych, potravinových a lesných zdrojov uvedie podrobné podmienky, ktoré treba prijať na zápis, uskutočnenie ročných vyhlásení o produkcii a zodpovedajúce vydávanie osvedčení na účely riadnej a vhodnej kontroly produkcie, ktorá je známa a ročne sa predáva so zemepisným označením.“
                              sa nahrádza vetou:
                              „Dôkaz o pôvode okrem toho predstavujú aj výrobné registre a vyhlásenie o vyprodukovaných množstvách, ktoré sa uskutoční vo vhodnom čase.“
                           
                        
                              —
                           
                           
                              Táto veta sa zrušuje:
                              „Zachovanie vhodných technických podmienok, ktoré sú opísané v článku 4, zabezpečí región Kampánia.“
                           
                        
            
                  3.
               
               
                  V článku 7
                  sa tieto vety:
                  „Na žiadosť príslušných výrobcov možno na etiketách používať grafický symbol. Tento symbol zodpovedá umeleckému zobrazeniu figuratívneho loga alebo špecifického a jednoznačného logotypu vrátane kolorimetrickej bázy, ktoré sa majú používať neoddeliteľne so zemepisným označením.
                  Na zásielkach určených na vývoz sa musí nachádzať aj označenie ‚vyrobené v Taliansku’.“
                  nahrádzajú vetami:
                  „Na etiketách sa musí nachádzať rozlišujúci symbol chráneného zemepisného označenia, ktorý sa skladá z oválu a nápisu ‚Nocciola di Giffoni’. Vpravo dole sú štylizovaným spôsobom zobrazené dva prekrývajúce sa lieskové orechy a vľavo dole sa nachádza grafický symbol chráneného zemepisného označenia, ako je zobrazené ďalej.“
               
            
   
      PRÍLOHA II
      KONSOLIDOVANÝ ZOZNAM
      
         NARIADENIE RADY (ES) č. 510/2006
      
      „NOCCIOLA DI GIFFONI“
      
         (Č. ES: IT/117/1538/29.4.2004)
      
      CHOP ( ) CHZO (X)
      Toto stručné zhrnutie je len na informatívny účel. Úplné podrobné informácie môžu zainteresované strany získať zo špecifikácií produktov v úplnom znení od vnútroštátnych orgánov uvedených v časti 1 alebo od Európskej komisie (1).
      1.   Príslušné oddelenie v členskom štáte: 
      
                  
                     Názov
                  
               
               
                  :
               
               
                  Ministero delle Politiche Agricole e Forestali
                  Dipartimento della Qualità dei Prodotti Agroalimentari e dei Servizi
               
            
                  
                     Adresa
                  
               
               
                  :
               
               
                  
                              Via XX Settembre, 20
                           
                        
                              I-00187 Rome
                           
                        
            
                  
                     Telefón
                  
               
               
                  :
               
               
                  (39-06) 481 99 68
               
            
                  
                     Fax
                  
               
               
                  :
               
               
                  (39-06) 42 01 31 26
               
            
                  
                     E-mail
                  
               
               
                  :
               
               
                  qtc3@politicheagricole.it
               
            2.   Skupina: 
      
                  
                     Názov
                  
               
               
                  :
               
               
                  Associazione produttori nocciole tonda di Giffoni
               
            
                  
                     Adresa
                  
               
               
                  :
               
               
                  
                              via A. Russomando n, 9
                           
                        
                              I-84095 Giffoni Valle Piana (SA)
                           
                        
            
                  
                     Telefón
                  
               
               
                  :
               
               
                  (39-089) 86 64 90
               
            
                  
                     Fax
                  
               
               
                  :
               
               
                  (39-089) 982 81 59
               
            
                  
                     E-mail
                  
               
               
                  :
               
               
                  info@tondadigiffoni.it
               
            
                  
                     Zloženie
                  
               
               
                  :
               
               
                  výrobcovia/spracovatelia (X) iné ( )
               
            3.   Druh výrobku: Trieda 1.6 – Ovocie, zelenina a obilniny, čerstvé alebo spracované
      4.   Špecifikácia: (zhrnutie požiadaviek v zmysle článku 4 ods. 2)
      4.1.   Názov: „Nocciola di Giffoni“
      4.2.   Opis: Označenie „Nocciola di Giffoni“ označuje výlučne ovocie biotypov zodpovedajúce kultivaru liesky „Tonda di Giffoni“ produkovaného v zemepisnej oblasti definovanej v bode 4.3.
      „Nocciola di Giffoni“ musí mať pri ponuke na spotrebu tieto charakteristiky:
      nažka priemerných rozmerov merajúca aspoň 18 mm, guľovitého tvaru,
      škrupina hnedej farby s tmavšími pruhmi,
      guľovité semeno merajúce aspoň 13 mm,
      dužina bielej farby, konzistentná, príjemnej vône.
      4.3.   Zemepisná oblasť: Zóna produkcie sčasti zaberá územie provincie Salerno a pokrýva celé územie týchto obcí: Giffoni Valle Piana, Giffoni Sei Casali, San Cipriano Piacentino, Fisciano, Calvanico, Castiglione del Genovesi, Montecorvino Rovella; ako aj časť územia týchto obcí: Baronissi, Montecorvino Pugliano, Olevano sul Tusciano, San Mango Piemonte, Acerno.
      4.4.   Dôkaz o pôvode: Lieskové sady oprávnené na produkciu „Nocciola di Giffoni“ sú vložené do registra, ktorý vedie kontrolná inštitúcia a ktorého kópia sa nachádza v obciach zahrnutých do predmetnej zemepisnej oblasti.
      Dôkaz o pôvode okrem toho predstavujú aj výrobné registre a vyhlásenie o vyprodukovaných množstvách, ktoré sa uskutoční vo vhodnom čase.
      4.5.   Spôsob výroby: Environmentálne podmienky na pestovanie liesky určenej na produkciu lieskových orechov Giffoni musia byť tradičnými podmienkami regiónu, to znamená, že musia produktu dodávať jeho špecifické charakteristiky kvality.
      Výsadbová vzdialenosť, spôsob vedenia a tvarovania musia zodpovedať bežnej praxi; hustota nesmie prekročiť 600 rastlín na ha a spôsob vedenia musí byť buď viackmeňový ker alebo tvarovanie do tvaru kalicha či kra.
      Pripúšťa sa aj spôsob tvarovania do tvaru ypsilonu a živého plota, pod podmienkou, že sa rešpektujú charakteristiky kvality a že počet rastlín nepresiahne 1 000 na ha.
      Najvyššia povolená jednotková produkcia je stanovená na 40 metrických centov na ha špecializovanej kultúry.
      4.6.   Prepojenie: Požiadavky na lieskové orechy Giffoni súvisia so životným prostredím a s prírodnými a ľudskými faktormi, ktoré sú vlastné tejto zóne produkcie. Lieskové orechy Giffoni sa pestujú v miestnom biotope, ktorý je vhodný pre charakteristiky tejto rastliny za prítomnosti klimatických faktorov, ktoré sú vlastné tejto ohraničenej zóne nachádzajúcej sa na území Kampánie s osobitnými predpokladmi. Odroda „Tonda di giffoni“ má v tejto zóne priaznivé prostredie, keďže pôda, ktorá tu je vulkanického pôvodu a povahy, ponúka najlepšie podmienky na úrodnosť.
      4.7.   Kontrolný orgán: 
      
                  
                     Názov
                  
               
               
                  :
               
               
                  IS.ME.CERT
               
            
                  
                     Adresa
                  
               
               
                  :
               
               
                  
                              Via G. Porzio, Centro direzionale Isola G/1 Scala C
                           
                        
                              I-80143 Napoli
                           
                        
            
                  
                     Telefón
                  
               
               
                  :
               
               
                  (39-081) 787 97 89
               
            
                  
                     Fax
                  
               
               
                  :
               
               
                  (39-081) 604 01 76
               
            
                  
                     E-mail
                  
               
               
                  :
               
               
                  —
               
            4.8.   Označovanie: Lieskové orechy Giffoni sa musia predávať vo vrecúškach určených pre výrobok vo svojej škrupine alebo vo vrecúškach alebo škatuliach pre mandľu zbavenú svojej škrupiny.
      V každom prípade sa na obale musia nachádzať označenia „Nocciola di Giffoni“, „Chránené zemepisné označenie“ a príslušný grafický symbol.
      4.9.   Vnútroštátne požiadavky: —
      
         (1)  Európska komisia, Generálne riaditeľstvo pre poľnohospodárstvo a rozvoj vidieka, politika kvality poľnohospodárskych výrobkov, B-1049 Brusel.